Kanku Kelly
Katika kujitafutia maisha mwaka 1975 Nkashama Kelly aliamua kwenda mji wa Katanga uliopo jimbo la Shaba, huko alijiunga katika bendi ya Safari Nkoi iliyokuwa na wanamuziki mahiri akina Ndala Kasheba na Baziano Bwetii. Nyota yake ilianza kutoa nuru njema, kwani mwezi Febrauri 1977 baadhi ya wanamuziki Kongo walifuatwa na Chibangu Katai ‘mzee Paul’ kuja Tanzania kujiunga na bendi ya Maquis du Zaire. Anamtaja Kikumbi Mwanza Mpango maarufu kama "King Kikii", Mutombo Sozzy (drumz), Ilunga Banza ‘Banza Mchafu’ (besi gita) Ngalula Chandanda (steji shoo) pamoja na yeye Kanku ndiyo kwa pamoja walichukuliwa kuja Tanzania waka huo. Alipofika Maquis du Zaire jijini Dar es Salaam, aliungana na wapulizaji wa trumpet wengine akina Mwema Mudjanga ‘mzee Chekecha’, Mino wa Mwamba ‘mzee Tito, Mpoyo Kalenga, Kaumba Kalemba na Ngenda Kalonga.
Yataka Moyo
Jay anatoa wazo la kuunda "Umoja wa Wasanii" kama njia madhubuti ya kudhibiti walanguzi na matapeli wa usambazaji. Hivyo ndivyo anavyomaliza na ubeti wa kwanza. 
Hapa anaanza na Nico Zengekala (mwanamuziki kutoka Mombasa, Kenya aliyeingia Tanzania mwaka 1982) na kutamba kwa wimbo wa "Solemba" alioimba na bendi ya Juwata Jazz Band. Anamwambia awape salamu huko kuzimu huku Bongo bado wanafanya zindiko, yaani, hali si hali, chenga tu. Mambo kama zamani udhulumati unaendelea bila majibu yanayoeleweka.